o
Osa 2: Uusi identiteetti Kristuksessa
Kuulin tarinan piiripapista, joka toimi USA:n lännessä noin v. 1850.
Hän kohtasi erään pojan, jonka koko muu perhe oli tapettu julmasti.
Pojan nimi oli Peter. Hän oli kreikkalaista alkuperää.
Poika oli jäämässä vaille huoltajaa. Pappi oli surullinen.
Poika oli luonteeltaan hankala. Pappi oli jo epätoivoinen.
Pappi kuuli kristitystä Smithin perheestä.
He olivat kunnon ihmisiä.
Pappi pyysi heitä Peter-pojan huoltajiksi.
Perheessä oli jo poika. Pojan nimi oli Sammy.
Pojat olivat samanikäisiä. Smithit lupautuivat huoltajiksi.
He ottivat Peterin luokseen.
Peter oli edelleen hankala ja tottelematon.
Sammy oli kunnioittava ja kiltti.
Sammystä ja Peteristä tuli parhaat ystävät.
Maatilan takana oli pieni suolampi.
Ihmiset sairastuivat siellä. Sen vesi oli saastunutta.
Lammen ympärillä oli aita, ja aidassa kieltotaulu.
Peter ehdotti Sammylle, että he menisivät uimaan.
Sammy ei suostunut. Mutta Peter meni kuitenkin.
Hänellä taisi olla haava jalassa, sillä hän sairastui.
Hän sairastui vakavasti, hengenvaarallisesti.
Smithit lähtivät kaupunkiin hakemaan lääkäriä.
Peter eristettiin huoneeseensa. Sammylle sanottiin: -
"Voitte puhua ikkunan läpi, mutta älä mene sisään."
Vanhemmat lähtivät matkaan.
Palattuaan vanhemmat löysivät pojat nukkumasta sylikkäin.
Kukaan ei ymmärrä täysin Jumalan tarkoitusperiä.
Tapahtui niin, että Peter parani, mutta Sammy sairastui.
Sammy kuoli.
Smithien sydän särkyi.
Kului vuosia. Piiripappi tuli taas paikkakunnalle.
Hän muisti pojan, jonka oli jättänyt Smitheille.
Hän päätti käydä tervehtimässä perhettä.
Hän tunnisti herra Smithin. Hänen vieressään seisoi poika.
Pappi esitteli itsensä ja kysyi, -
miten kävi sen pojan, jonka hän muutama vuosi sitten oli tuonut.
Mies esitteli vieressään olevan pojan: "Tässä on Peter Smith."
"Adoptoimme hänet. Hän kuuluu perheeseemme."
Meidätkin on adoptoitu.
Kuulumme Jumalan perheeseen.
Kun tein uskonratkaisun, jotakin tapahtui.
Perintöosani muuttui ratkaisevasti.
Pietari kirjoittaa 1 Piet. 2:9-10:ssa: -
"Mutta te olette valittu suku, kuninkaallinen papisto," -
"pyhä heimo, Jumalan oma kansa," -
"määrätty julistamaan hänen suuria tekojaan," -
"joka teidät on pimeydestä kutsunut ihmeelliseen valoonsa."
"Ennen te ette olleet kansa, mutta nyt te olette Jumalan kansa."
"Ennen te olitte armoa vailla," -
"mutta nyt on Jumala teidät armahtanut."
Olemme saaneet tämän Kristuksessa. Mitä uusi luomus tarkoittaa?
Sanassa sanotaan, että meidät on siirretty pimeyden valtakunnasta -
Jumalan rakkaan Pojan valtakuntaan.
Olemme uusia luomuksia Kristuksessa.
Efesolaiskirjeessä sanotaan: "Ennen tekin olitte pimeyttä," -
"mutta nyt te loistatte Herran valoa. Eläkää valon lapsina!"
Ei voi olla sekä valon että pimeyden valtakunnassa.
Tapahtui nimittäin siirto. Tapahtui jotakin ikuisuudessa, -
sillä hetkellä kun laitoin luottoni Kristukseen.
Olemme uusia luomuksia. Vanha on kadonnut, uusi tullut tilalle.
Tarkastelemme myöhemmin käytännön merkityksiä.
Tämä on totuus, joka vapauttaa ja antaa elämän.
Joh. 15. kuvaillaan ihanasti, miten meidät on oksastettu.
Kuulumme tosi viinipuuhun, Kristuksen elämään.
Se edellyttää, että ihmisen sielu on yhteydessä Jumalaan.
Olen varttunut maatilalla Minnesotan osavaltiossa.
Muistan lapsuudesta jokavuotisen kahden viikon jakson, -
jolloin päärynät ja persikat kypsyivät.
Purkitimme ja säilöimme hedelmät.
Nykyään tarjolla on tuoreita tuontihedelmiä ympäri vuoden.
Vanhempani muuttivat maatilalta Arizonan osavaltioon.
Olin juuri päässyt 8. luokalta.
Muistan, miten kävelin puistoissa ja näin appelsiinipuita.
Ajattelin: "Mahtavaa! Käynpä hakemassa appelsiinin."
Hain appelsiinin, laitoin palan suuhuni ja sylkäisin sen pois.
Se oli koristeappelsiini.
Pidin sitä typeränä. Miksei voi kasvattaa syötäviä appelsiineja?
Syy selvisi myöhemmin: Koriste- appelsiini kestää paremmin hallaa.
Arizonassa ja Kaliforniassa esiintyy joskus hallaa.
Se koettelee hedelmätarhoja.
Taimitarhoilla kasvatetaan koristeappelsiinipuun perusrunkoja.
Nuori puuntaimi katkaistaan -
ja tynkään kiinnitetään makean appelsiinin jaloverso.
Kun appelsiinipuu kasvaa, mitä lajia oksa edustaa?
Makeaa appelsiinia, eikö vain?
Oksastettuja puita ei tunnisteta perusrunkojen perusteella.
Ihmiset kutsuvat niitä valensian appelsiineiksi -
tai navel-appelsiineiksi.
Mistä puut tunnistetaan? Hedelmistään.
Samoin meidät tunnetaan hedelmistämme.
Eikö Sanassa sanota niin?
Paavali ei koskaan puhu uskovasta sen mukaan, -
mitä hän oli Aadamissa.
Hän ei viittaa perintöosaan Aadamissa.
Jos siitä puhutaan, käytetään mennyttä aikamuotoa.
Uskovasta puhuessaan Paavali aina mainitsee, mitä hän on Kristuksessa
Sanotaan myös, että ilman Kristusta emme saa aikaan mitään.
Emme ainakaan mitään merkityksellistä, katoamatonta.
Raamatussa uskovaa ei mitata enää sen mukaan, mitä hän oli Aadamissa.
Hänet tunnistetaan sen mukaan, mitä hän on Kristuksessa nyt.
Paavali noudattaa tätä periaatetta.
Hän korostaa sitä, mitä olemme nyt, ei sitä, mitä olimme ennen.
Muuten, mitä juurista voi myös kasvaa?
Huomaa, että olen kasvanut maalla.
Juurista voi kasvaa villiversoja. Ne pitää leikata pois.
Ne vievät vain turhaan energiaa.
Se kuvastaa ihmisen lihallista, hedelmää tuottamatonta puolta.
Sama koskee muuten seurakuntiakin.
Jos katkaisee hedelmättömät oksat, puu tuottaa enemmän hedelmää.
Tämä saattaa kuulostaa hämmentävältä.
On keskusteltu paljon siitä, onko kristityllä kaksi luontoa.
Jos tarkastelee hedelmäpuuta, sillä on toki perusrunko.
Minulla on tämä maallinen ruumis.
Jätän eräänä päivänä tämän ruumiin ja saan ylösnousemusruumiin.
Ulkoinen ihmiseni rappeutuu hiljalleen.
Sisäinen ihmiseni sen sijaan uudistuu päivä päivältä.
Minussa on yhä lihallinen puoli, koska asun tässä ruumiissa.
Mutta uudella luomuksella, jalopuun oksalla, on vain yksi luonto.
Elämääsi on istutettu siemen, joka kasvaa sisälläsi.
Jumala haluaa, että meillä on syvä luottamus tähän asiaan.
"Tämän olen kirjoittanut teille," -
"jotta tietäisitte, että teillä on iankaikkinen elämä."
Elämä on Jumalan Pojassa. Luetaan ääneen seuraava lista.
Se kertoo, keitä olemme Kristuksessa.
Sano kanssani: Kristuksessa olen maan suola.
Olen maailman valo. Olen Jumalan lapsi.
Olen oksa tosi viinipuussa. Olen Kristuksen elämän kanava.
Olen Kristuksen ystävä. Minut on valittu kantamaan hedelmää.
Palvelen vanhurskautta. Olen Jumalan palvelija.
Olen Jumalan perillinen yhdessä Kristuksen kanssa.
Olen Pyhän Hengen temppeli. Jumala asuu minussa.
Henkeni on yhtä Herran kanssa.
Olen Kristuksen ruumiin jäsen. Olen uusi luomus.
Minut on sovitettu. Vien sovituksen sanaa.
Olen yhtä Kristuksessa.
Olen Jumalan lapsi ja perillinen. Olen pyhä.
Olen Jumalan tekoa, luotu Jumalan tarkoittamia hyviä tekoja varten.
Kuulun Jumalan perheeseen yhdessä muiden uskovien kanssa.
Olen Kristuksen vanki. Olen vanhurskas taivaan kansalainen.
Olen kätkettynä Jumalaan Kristuksen kanssa.
Todistan Kristuksen elämästä, sillä Hän on elämäni.
Olen Jumalan valittu, pyhä ja rakastettu.
Olen valon lapsi, en pimeyden lapsi.
Olen pyhä, joka on saanut taivaasta kutsun.
Olen osallinen Kristuksesta.
Rakennun elävänä kivenä hengelliseksi rakennukseksi.
Kuulun valittuun sukuun, pyhään papistoon, Jumalan kansaan.
Minut on määrätty julistamaan Jumalan suuria tekoja.
Asun muukalaisena vieraassa maassa. Olen Paholaisen vihollinen.
Olen Jumalan lapsi. Minusta tulee Kristuksen kaltainen.
Olen syntynyt Jumalasta eikä Paholainen voi koskea minuun.
En ole suuri "Minä-olen". Jumalan armosta olen se mikä olen.
Tämä kaikki on totta sen ansiosta, mitä Kristus on jo tehnyt.
Voin vastaanottaa nämä asiat uskon kautta, uskomalla, -
mitä Jumala sanoo.
Ihmisillä on taipumus suhtautua karsaasti itseensä ja muihin.
Jumala ei ajattele niin.
Hän näkee uskovan sen kautta, mitä hän on Kristuksessa.
Hän ei katso vikojamme.
Uskossa eläminen ei tarkoita synnittömyyttä.
Se tarkoittaa, että synneistäni huolimatta voin elää vanhurskaasti.
Täytyy ymmärtää koko ilosanoma.
Emme ole pelkästään armahdettuja syntisiä, vaan lunastettuja pyhiä.
Raamatussa on 300 kohtaa, jossa ei-uskovia sanotaan syntisiksi.
Yli 200 kohdassa uskovia kutsutaan vanhurskaiksi tai pyhiksi.
Se ei tarkoita, että olemme synnittömiä.
Taistelemme yhä monien asioiden parissa.
Siitä huolimatta meillä on uusi identiteetti ja asema Kristuksessa.
Sisälläni kasvaa uusi elämä.
Minuun on asetettu uusi sydän ja uusi henki.
Jumala lupasi näin profeetta Hesekielin kautta.
Sydän on olemuksemme ydin.
Sananlaskuissa kehotetaan varjelemaan sydän, -
sillä siellä on koko elämän lähde.
On erittäin tärkeää, että sisimpämme vakuuttuu totuudesta.
Sydämessä yhtyvät mieli, tunteet ja tahto.
Siksi meitä kehotetaan antamaan anteeksi koko sydämestämme.
Pelkästään älyllinen tieto ei saa muutoksia aikaan.
Ihmisen täytyy omaksua tieto ja soveltaa sitä käytännössä.
On päätettävä uskoa omakohtaisesti.
Sana 'sydän' esiintyy Raamatussa noin 800 kertaa.
Yli 200 kertaa se viittaa järkeen.
Niin kuin ihminen sydämessään laskee, niin hän menettelee.
195 kertaa sanalla 'sydän' viitataan tahtoon.
Noin 165 sanalla 'sydän' viitataan tunteisiin.
Usein ajatellaan, että sydän on tunteidemme kehto, -
mutta pikemminkin se viittaa koko sisimpään olemukseen.
Jumala itse asuu sisimmässämme. Sinne on asetettu pieni siemen.
Maailmassa mieleni oppi elämään irrallaan Jumalasta.
Meidän täytyy siten uudistua mieleltämme.
Se on mahdollista vain, kun meillä on Kristuksen mieli.
Meillä on uusi elämä ja Henki, joka johtaa meidät Totuuteen.
Sen ymmärtäminen auttaa voittamaan vastustuksen.
"Et tiedä, miten olen kärsinyt." Tai: "Et tiedä, miten paha olen."
Se ei muuta sitä tosiseikkaa, kuka olet Kristuksessa.
Se perustuu siihen, mitä Kristus on jo tehnyt puolestamme.
Voimme luottaa pelastukseen ja antaa sen muuttaa elämämme.
Siihen liittyy kasvuprosessi. Palataan siihen myöhemmin.
Miten on sitten tulevaisuuden syntien laita?
Usein uskotaan kyllä, että tehdyt synnit on anteeksiannettu.
Miten on huomisen syntien laita?
Kun Kristus kuoli, mitkä synnit olivat vielä tulevaisuudessa?
Kaikki.
Siten menneet, nykyiset ja tulevat synnit on anteeksiannettu.
Saammeko edelleen tehdä syntiä? Paavali vastaa: -
"Saammeko tehdä syntiä, koska elämme armon alaisina? Emme toki!"
On tärkeä ymmärtää koko ilosanoma.
Olemme armahdettuja syntisiä ja lunastettuja pyhiä.
Havainnollistan asiaa esimerkillä. Ajatellaan, että olet prostituoitu.
Se on ammattisi ja identiteettisi.
Sitten kuningas päättää antaa anteeksi -
maan kaikille prostituoiduille. Hän laatii lain.
Jokainen prostituoitu saa tästä kirjallisen vahvistuksen.
Silloin voisit uskoa, että sinulle on annettu anteeksi.
Muuttaisiko se käsityksesi itsestäsi?
Luultavasti ei.
Se ei myöskään muuttaisi käytöstä.
Entä jos kuningas päättäisi ottaa sinut vaimoksesi?
Se muuttaisi käsityksesi itsestäsi.
Se muuttaisi elämäsi.
Mikä seurakunta on? Jeesuksen morsian.
Eikö niin?
Siksi on tärkeää ymmärtää koko evankeliumi.
Olen Jumalan lapsi. Se on elettävä todeksi.
Jumalan lapsena elämisestä täytyy tulla meille todellista.
Uskovan elämä muuttuu perinpohjin, -
kun hänelle valkenee, mitä Jumalan lapseus tarkoittaa.
Kristityt eivät ole täydellisiä. Kasvamme Kristuksessa.
Kasvamme ikuisen elämän siemenen kautta, -
joka on asetettu sisimpäämme, elämäämme.
Muistan kun sain taakan sydämeeni vuosia sitten.
Olen työssäni pastorina ja sielun- hoitajana tavannut monia ihmisiä, -
joilla ei ole pelastusvarmuutta. Heillä on kielteinen minäkuva.
Jokainen pastori ja sielunhoitaja voi varmasti vahvistaa tämän.
Apua hakevilla on huono minäkuva.
Haluan kertoa ihmisille, mitkä ovat Jumalan ajatukset heitä kohtaan.
He ovat Jumalan lapsia. "Isä meidän, joka olet taivaissa."
Paras nimi, jota Jumalasta voi käyttää, on Abba, Isä.
Jos Hän on Isäni, olen silloin Hänen lapsensa.
Room. 5:1:ssa sanotaan, että meidät on tehty vanhurskaiksi.
Tässä käytetään mennyttä aikamuotoa.
Kerron esimerkin kouluvuosiltani. Olin kahdeksannella luokalla.
Asuimme maatilalla. Menin kouluun bussilla.
Tiistaisin meillä oli uskonnon päiväopetusta.
Koulupäivä oli lyhyempi. Jokainen sai mennä haluamaansa kirkkoon.
Uskonnonopetukseen osallistuminen oli vapaaehtoista.
Kävin kirkossa, jonka äitini oli valinnut.
Eräänä kauniina syyspäivänä päätin jättää uskontotunnin väliin.
Ajattelin, ettei siitä koidu vaikeuksia. Erehdyin.
Seuraavana päivänä jouduin rehtorin puhutteluun.
Hän näytti viiksineen aivan Hitleriltä.
Sain ankaran läksytyksen.
Lopuksi hän sanoi erottavansa minut koulusta torstaiksi ja perjantaiksi
Olin järkyttynyt. Minut erotettiin koulusta 2 päiväksi, -
koska olin jättänyt väliin vapaaehtoisen uskontotunnin.
Mietin kotimatkalla mahdollisuuksiani.
Voisin teeskennellä sairasta kahden päivän ajan.
Tai sitten voisin piileskellä metsässä koko päivän.
Siinä tapauksessa siskoni olisi ilmiantanut minut.
En keksinyt mitään.
Auktoriteetin kohtaaminen tuntui hyvin pelottavalta.
Päätin kertoa äidille. Äitiä oli helpompi lähestyä.
Kerroin äidille, että minut oli erotettu koulusta 2 päiväksi.
Äiti kysyi: "Mitä?" Sitten hänen kasvoilleen levisi hymy.
Äiti sanoi: "Unohdimme kertoa, että olemme pyytäneet sinulle" -
"vapaata torstain ja perjantain, jotta voit auttaa meitä töissä."
Melkein onnistuin luistamaan töistä mutta Jumala järjesti asiat toisin.
Monet kristityt elävät niin. Heille Jumala on kuluttava tuli.
He yrittävät elää elämäänsä täydellisesti.
On kuin kävelisi ohuella jäällä.
Jos tekee virheen, Jumala heittää kivellä.
Kuulkaa, kivi putosi jo.
Se putosi Kristuksen päälle. Hän kuoli kerran kaikkien puolesta.
Et ole syntinen, joka joutuu kohtaamaan Jumalan vihan.
Olet pyhä uskova rakastavan Jumalan huomassa.
Voit lähestyä Jumalaa vapaana ja luottavaisena.
Jos tietää sen, voi rientää Hänen luokseen juoksujalkaa.
Jumala rakastaa sinua.
Ei sen tähden, että olet rakastettava. Anna anteeksi.
Jumala on Rakkaus. Hän rakastaa ilman ehtoja.
Keskitytäänpä hetkeksi rakkaus-käsitteeseen.
Meidät on kutsuttu rakastamaan. Rakkaus on Hengen hedelmä.
Mitä rakkaus on?
Raamatussa käytetään rakkaudesta pääosin kahta sanaa.
Ne ovat 'phileo' ja 'agape'.
'Phileo' tarkoittaa veljellistä rakkautta.
'Agape' tarkoittaa Jumalallista rakkautta.
Rakastaako Jumala sinua?
Jos olisit parempi, rakastaisiko Jumala sinua enemmän? Ei.
Rakastaako Jumala minua enemmän kuin sinua. Eikö? Ei.
Jumalan rakkaus, agape-rakkaus ei johdu rakkauden kohteesta.
Jumala rakastaa sinua, koska Hän on rakkaus.
Rakkaus on kärsivällinen, rakkaus on lempeä.
Jumalan rakkaus ihmisiä kohtaan on ehdotonta.
Se ei johdu meidän kyvyistämme tai suorituksistamme.
On tärkeää, että kristitty ymmärtää koko ilosanoman.
Hänen täytyy elää todeksi se, mitä hän on Kristuksessa.
Silti on vielä tärkeämpää, että kristitty ymmärtää, kuka Jumala on.
Paavali kirjoittaa, että hän pitää kaikkea muuta roskana -
Kristuksen tuntemisen rinnalla.
Hän ei tarkoittanut tietämistä vaan tuntemista.
Hän on Isämme, Elämän antaja ja Oikeamielinen Tuomari.
Vuosia sitten pidin erään seminaarin.
Mukana oli eräs pastorin vaimo.
Hänellä oli valtavia ongelmia. Hänen mielessään käytiin taistelua.
Hän rakasti Kristusta, Pelastajaansa.
Hän sanoi, että Pyhä Henki lohduttaa ja ohjaa häntä.
En tiedä oliko se totta. Puhutaan niistä asioista myöhemmin.
Arvelin, ettei hän pitänyt Isä-Jumalasta. Hän puhkesi itkuun.
Se johtui hänen lapsuudestaan.
Hänen äitinsä oli nujertanut häntä puheillaan.
Nainen oli antanut äidilleen anteeksi.
Ongelmana oli isä, joka ei ollut puolustanut tytärtään.
Isä ei ollut puuttunut tyttären kokemaan huonoon kohteluun.
Naisen isäsuhde vaikutti hänen jumalakuvaansa.
Hänen mielestään Jumala oli etäinen ja kylmä hahmo.
Annoin hänelle opetuskasetin, jossa käsiteltiin Jumalan ominaisuuksia.
Se muutti hänen elämänsä.
Ajatella, että seminaarilla ei ollut häneen mitään vaikutusta.
Mutta yhden iltapäivän aikana -
hänen vääristynyt jumalakuvansa muuttui.
Hän tiesi kaiken älyllisesti, mutta se ei koskettanut hänen sydäntään.
Ihmiset kyllä tietävät, millainen Jumala on.
Kun heiltä kysyy, mitä he ajattelevat, he alkavat epäröidä.
Kun pääsimme tuon naisen ongelman ytimeen, tuli Abba, Isä -kokemus.
Tätä Jumala haluaa meillekin.
Luemme nyt yhdessä jotakin, mitä on hyvä toistaa jatkuvasti.
Luultavasti jokaista meistä on elämämme aikana latistettu.
Tutkimukset osoittavat, että tavallisessa kodissa -
jokaista vahvistavaa kommenttia kohti -
lapsi kuulee 10 latistavaa kommenttia.
Kouluissa sama suhde on yhden suhde seitsemään.
Tutkittiin myös, miten kielteinen kommentti voidaan kumota.
Keskimäärin tarvitaan neljä positiivista kommenttia -
jos halutaan kumota yksi latistava kommentti.
On ihme, että meillä menee edes näin hyvin.
Paavali yrittää rohkaista ja nostaa meitä.
Hän vakuuttaa meitä asemastamme, lupauksista, uudesta elämästä.
Jumala haluaa vakuuttaa meidät rakkaudestaan.
Vaikka olimme syntisiä, Kristus kuoli puolestamme.
Hän antoi ainoan Poikansa puolestamme.
Meidän täytyy vahvistua tästä jatkuvasti.
Vahvistumalla jatkuvasti Sanasta voimme kumota -
meihin kohdistuneet kielteiset syytökset ja valheet.
Luemme nyt ääneen luettelon Jumalan ominaisuuksista.
Väittämille löytyy tukea Raamatusta.
Irtisanoudumme ensin valheista.
Sitten hyväksymme totuuden Jumalasta.
Sano kanssani: -
Irtisanoudun valheesta, että Isäni on etäinen ja välinpitämätön.
Hyväksyn totuuden, että Isäni on läheinen ja läsnäoleva.
Irtisanoudun valheesta, että Isäni on tunteeton ja piittaamaton.
Hyväksyn totuuden, että Isäni on ystävällinen ja myötätuntoinen.
Irtisanoudun valheesta, että Isäni on ankara ja vaativa.
Hyväksyn totuuden, että Isäni on hyväksyvä ja rakastava.
Irtisanoudun valheesta, että Isäni on passiivinen ja kylmä.
Hyväksyn totuuden, että Isäni on lämmin ja tunteensa osoittava.
Irtisanoudun valheesta, että Isäni on poissaoleva ja liian kiireinen.
Hyväksyn totuuden, että Isäni on aina mielellään kanssani.
Irtisanoudun valheesta, että Isäni on kärsimätön, vihainen tai torjuva
Hyväksyn totuuden, että Isäni on kärsivällinen.
Hän iloitsee niistä, jotka panevat toivonsa Hänen rakkauteensa.
Irtisanoudun valheesta, että Isäni on paha, raaka ja nujertava.
Hyväksyn totuuden, että Isäni on rakastava, hellä ja suojeleva.
Irtisanoudun valheesta, että Isäni on ilonpilaaja.
Hyväksyn totuuden, että Isäni on luotettava.
Hän haluaa antaa minulle täyden elämän.
Hänen tahtonsa on hyvä, täydellinen ja mieluinen.
Irtisanoudun valheesta, että Isäni on hallitseva ja manipuloiva.
Hyväksyn totuuden, että Isäni on täynnä armoa.
Irtisanoudun valheesta, että Isäni on tuomitseva ja anteeksiantamaton.
Hyväksyn totuuden, että Isäni on lämminsydäminen ja anteeksiantava.
Irtisanoudun valheesta, että Isäni on tarkka perfektionisti.
Hyväksyn totuuden, että Isäni on sitoutunut kasvuuni.
Hän on ylpeä minusta. Olen Hänen silmäteränsä!
Jumala rakastaa sinua. Hän on rakkaus. Rukoillaan.
Isä, kiitos kaikesta, mitä olet tehnyt puolestamme.
Emme olisi selvinneet yksin.
Jumalan armosta olemme se, mitä me olemme.
Herra, kiitos, että olet ilmestynyt Sanassa ja Persoonana.
Kiitos, että voimme katsoa Jeesukseen -
ja nähdä, miten elää ja keitä voimme olla.
Kiitos, että saamme katsella täydellisen rakkauden kasvoja.
Auta meitä, kun pyrimme tulemaan yhä enemmän kaltaiseksesi.
Pyydämme tätä Jeesuksen nimessä, aamen.